Diari Oficial de la Generalitat Valenciana


Sumari del DOGV 5343, del 11-09-2006 (2006/9607)

Informació pública de les bases particulars per a la selecció de l'alternativa tècnica, aprovació de la proposició juridicoeconòmica i adjudicació del programa d'actuació integrada de la unitat d'execució de l'àrea de repartiment ARA-U1 del Pla General d'Ordenació.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5343

Data del DOGV
:   11-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9607


Organisme emissor
:   Ajuntament d'Alfara del Patriarca

Tipus de document
:   Anunci

Informació pública de les bases particulars per a la selecció de l'alternativa tècnica, aprovació de la proposició juridicoeconòmica i adjudicació del programa d'actuació integrada de la unitat d'execució de l'àrea de repartiment ARA-U1 del Pla General d'Ordenació. [2006/F9607]  
Bases particulars del concurs per a la selecció i adjudicació del programa d'actuació integrada de la unitat d'execució de l'àrea de repartiment ARA-U1 del Pla General d'Ordenació d'Alfara del Patriarca  
Primera. Indicació de l'ordenació urbanística vigent en l'àmbit de l'actuació integrada.  
Les presents bases particulars són les aplicables per a la selecció de l'alternativa tècnica, aprovació de la proposició juridicoeconòmica i adjudicació del programa de la unitat d'execució número 1 del sòl urbà del Pla General d'Ordenació d'Alfara del Patriarca, aprovat per la Comissió Territorial d'Urbanisme de València, en data de 30 d'abril del 2002, i publicat en el Butlletí Oficial de la Província de València número 229, de 26 de setembre del 2002.   
La unitat d'execució UE-E1 està delimitada en el Pla General d'Ordenació d'Alfara del Patriarca, amb ordenació detallada.  
Es tracta de l'única unitat d'execució en sòl urbà delimitada en el Pla General d'Ordenació.  
El grau d'ordenació és complet i no precisa la zona de desenvolupament per mitjà de pla de reforma interior.  
D'altra banda, no interessa a este ajuntament, excepte criteri de millora dels licitadors, que la dita ordenació siga modificada.  
Segona. Memòria de necessitats i objectius.  
D'acord amb el que disposa l'article 124 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), la memòria de necessitats i objectius a satisfer amb el programa d'actuació integrada (d'ara en avant PAI), són els següents:  
2.1. Gestionar la transformació jurídica de les finques afectades pel PAI, comesa que es durà a terme per mitjà de l'instrument parcel·latori.  
2.2. Urbanitzar completament la unitat d'execució (d'ara en avant UE) i plantejar les solucions urbanístiques de connexió amb els carrers Cavallers i Sant Vicent.  
2.3. Connectar i integrar adequadament la urbanització amb la xarxa d'infraestructures, d'energia, de comunicacions i servicis públics existents, i, de forma especial:  
2.3.1. La xarxa de sanejament es projectarà com a separativa, amb connexió de la d'aigües pluvials pel carrer de Sant Vicent a la xarxa d'abocament d'este tipus d'aigües previst en l'actualitat i pendent d'execució.  
2.3.2. La xarxa de subministrament d'aigües preveurà una canalització independent per a reg, deixant-la disposada per a una futura connexió a la xarxa que este ajuntament pretén implantar.  
2.3.3. Es projectarà la xarxa de telecomunicacions, en l'àmbit públic, adaptada als operadors que es troben operatius en el municipi.  
2.3.4. La xarxa d'enllumenat públic es projectarà d'acord amb el projectat per a l'àrea limítrof (ARA-R1), tenint també en compte la preexistència dels enllumenats dels carrers Cavallers i Sant Vicent. La dita xarxa es projectarà d'acord amb els principis d'eficiència i estalvi energètic.  
2.3.5. Les condicions urbanístiques de la resta dels elements tindran en compte tot allò que s'ha projectat per l'actuació integrada del sector limítrof ARR1.  
2.4. Suplementar les infraestructures i espais públics o reserves rotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
2.5. Obtindre els sòls dotacionals públics de l'àmbit de l'actuació que es descriuen a continuació:  
2.5.1. Zona verda denominada SJL-6 del Pla General d'Ordenació, amb una superfície aproximada d'1.301 metres quadrats.  
2.5.2. Viari en superfície aproximada de 3.198 metres quadrats.  
2.5.3. A més, procedix l'obtenció a càrrec de l'àrea reparcel·lable del sòl adscrit de superfície aproximada de 2.152 metres quadrats, denominada PLJ-7 de la xarxa primària.  
2.6. Ordenar el repartiment equitatiu de les càrregues i beneficis de l'actuació entre els afectats, la qual cosa es materialitzarà per mitjà del procés reparcel·latori.  
2.7. Establir el termini de dos anys per a edificar els solars resultants de l'actuació urbanitzadora.  
2.8. S'assenyala com a objectiu complementari als anteriors, que ha de ser assumit exclusivament per l'urbanitzador, l'aplicació de l'1% a despeses culturals, que poden materialitzar-se, entre altres, en obra nova, tancament del calvari, trasllat del calvari, etcètera, tot això en els termes que preveu l'article 124.2 de la LUV.  
Tercera. Fitxa de gestió i directrius d'evolució urbana i ocupació del territori establides en el Pla General d'Ordenació.  
UE-U1   
Caracterització  
Superfície (m²) 10.652   
Ús dominant Residencial   
Sector -   
Àrea de repartiment ARA-U1   
Superfícies amb aprofitament lucratiu   
Superfície lucrativa edificable (m²) 6.153   
 ADO (habitatge adossat) 4.772   
 ACA (ampliació casc) 1.380   
Sostre màxim edificable (m²t) 9.327   
 ADO (habitatge adossat) 4.772   
 ACA (ampliació casc) 3.175   
 TER (terciari en illa) 1.380   
Dotacions (m²)   
Viari 3.198   
Zones verdes / EL 1.301   
Equipaments 0   
Total 4.499   
Càrregues   
Sup. neta / Sup. bruta 0,58   
Sup. cessions / Sup. bruta 0,42   
Sostre edificable / Sup. bruta 0,88   
Condicions de desenvolupament   
L'execució de la urbanització haurà de garantir la connexió amb les infraestructures externes.   
Quarta. Objectius d'edificació.  
La proposta haurà de descriure els objectius d'edificació privada, que serà d'execució prioritària, establint les condicions d'edificabilitat simultània, si fóra necessària, amb altres sòls disponibles de l'àrea externa i limítrof de sòl urbà (ACA), que necessitaria la seua integració per a la seua edificabilitat adequada al planejament.  
A este efecte, els propietaris de les parcel·les amb tal afecció estaran obligats a sol·licitar llicència d'obres en el termini màxim d'un any a partir del moment en què els terrenys hagen adquirit la condició de solar.  
Quinta. Prescripcions tècniques que, amb caràcter de mínim, hauran de respectar-se en la redacció del projecte de les obres d'urbanització, de conformitat amb el que establix l'article 52 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
Per a la redacció dels projectes d'urbanització del programa d'actuació integrada, s'aplicaran les disposicions següents:  
. Plec de prescripcions tècniques generals per a obres de carreteres. PG4/88.  
. Instrucció vigent per al formigó estructural EHE.  
. Plec de prescripcions tècniques per a la recepció de ciments. RC-97.  
. Norma MV-101-62. Accions de l'edificació.  
. Norma MV-102-75. Acer laminat per a estructures d'edificació.  
. Norma MV-104-66. Execució de les estructures d'acer laminat en edificació.  
. MOPU. NBE. MV. 201. Murs resistents de fàbrica de rajola.  
. Llei 31/1995, de 8 novembre, de Prevenció de Riscs Laborals.  
. Disposicions mínimes de seguretat i de salut en les obres de construcció. RD 1.627/1997.  
. Llei d'Estatut dels Treballadors. RD 1/1995, de 24 de març.  
. Llei General de Seguretat Social. RD 1/1994, de 20 de juny.  
. Codi Penal. LO 10/1995, de 23 de novembre.  
. Decret de 26 de juliol de 1957, pel qual es fixen els treballs prohibits a menors.  
. Plec de prescripcions tècniques generals per a canonades d'abastiment d'aigües i sanejament.  
. Norma tecnològica de l'edificació NTE-ADD, «Condicionament del terreny. Desmuntes: demolicions».  
. plec de condicions tècniques de la Direcció General d'Arquitectura. Capítol I.   
. Norma tecnològica de l'edificació NTE-ADV, «Condicionament del terreny. Desmunts: buidatges».  
. Norma tecnològica de l'edificació NTE-ADZ, «Condicionament del terreny. Desmunts: rases i pous».  
. Norma tecnològica de l'edificació NTE-ASD, «Condicionament del terreny. Sanejament: drenatges».  
. Norma tecnològica de l'edificació NTE-CCT, «Fonamentacions. Contencions: talussos».  
. Orde del MOPU de 26.03.1980, sobre instrucció 6.3 IC. «Reforç de ferms».  
. Així mateix es tindrà en compte el Reglament de Policia Minera i el Reglament d'Armes i Explosius, en cas que siga necessària la utilització d'estos per a desmunts i demolicions.  
. Plec de condicions tècniques de la Direcció General d'Arquitectura (capítol V).  
. Norma tecnològica de l'edificació NTE-IFR, «Instal·lacions de llanterneria: reg».  
. Norma tecnològica de l'edificació NTE-IFA, «Instal·lacions de llanterneria: abastiment».  
. Reglament Electrotècnic de Baixa Tensió, 2002.  
. Normes i instruccions per a enllumenat urbà del MH.  
. Reglament Electrotècnic per a Baixa Tensió del Ministeri d'Indústria, Decret 2.413/1973, de 20 de setembre, BOE núm. 242, data 9 d'octubre de 1973.  
. Instruccions complementàries del reglament citat, actualment en vigor (Instruccions MES BT) aprovades per Orde de 31 d'octubre de 1973.  
. Fulls d'Interpretació de Reglament Electrotècnic, publicades per la Direcció General de l'Energia del Ministeri d'Indústria en virtut de l'article quart de l'Orde de 6 d'abril de 1974 del Ministeri d'Indústria per la qual es dicten normes sobre les instruccions complementàries del Reglament Electrotècnic de Baixa Tensió.  
. Normes UNE de compliment obligatori publicades per l'Institut de Racionalització i Normalització (IRANOR), entre elles:  
. UNE 53-408-86, «Plàstics: unions de tubs de polietilé amb accessoris mecànics per a conducció de fluids a pressió».  
. UNE 53-381-89, «Plàstics: tubs de polietilé reticulat per a la conducció d'aigua a pressió freda i calenta. Característiques i mètodes d'assaig».  
. UNE 53-131-90, «Plàstics: tubs de polietilé per a conduccions d'aigua a pressió».  
. UNE 53-394-92, «Codi per a la instal·lació i maneig de tubs de polietilé per a conducció d'aigua a pressió. Tècniques recomanades».  
. UNE 88-203-81, «Tubs, juntes i peces d'amiantociment per a conduccions de pressió».  
. UNE 88-212-85, «Conduccions d'amiantociment. Recomanacions per a la seua instal·lació».  
. UNE 88-213-86, «Conduccions d'amiantociment. Prova de pressió en obra».  
. Normes bàsiques per a les instal·lacions de gas del M. Indústria i Energia.  
. Reglament de Recipients a Pressió del M. I. i E.  
. Reglament d'Aparells que utilitzen Combustibles Gasosos del M.I. i E.  
. Neteja de superfícies metàl·liques s/INTA 16.07.05 i SIS 055900.  
. Emprimació de superfícies metàl·liques amb mini de plom al clorocautxú S/INTA 16.44.07.  
. Pintat de superfícies metàl·liques amb pintura clorocautxú S/INTA 16.47.04a.  
. Control de grossàries de pintura S/INTA 16.02.24.  
A més de les disposicions de caràcter general ressenyades anteriorment, les instal·lacions previstes en el projecte d'urbanització tindran les següents característiques de caràcter particular.  
Xarxa de sanejament separatiu pluvials i fecals. Els pendents mínims en fecals seran del 3 per mil amb caràcter general i de l'1,5 per mil en pluvials.  
Les conduccions seran amb caràcter general SN-4, havent de projectar en SN-8, aquelles la generatriu superior de les quals quede a menys d'1,30 m de la rasant del vial.  
Els conductes transversals vial, connexions i embornals aniran formigonats fins al nivell de la subbase, o de la base de llast, amb un grossària mínim sobre generatriu de 20 cm.   
Les connexions d'embornals a pous escometran sobre la mitat superior del pou.  
Les conduccions d'abastiment es projectaran en PE-100 de 16 atmosferes.  
La valvuleria serà de fosa dúctil amb tancament elastomèric.  
La solució de ferm serà la que es justifique en càlcul, havent de ser la solució d'acabat d'aglomerat asfàltic en client almenys de 5+5, sent l'última capa tipus 4-a.   
L'enllumenat públic s'adequarà al model triat per l'ajuntament per a la zona.  
D'acord amb el que establix l'article 120.3 LUV, d'acord amb l'article 52.3 del Reial Decret Legislatiu 2/2000, de 16 de juny, pel que s'aprova el Text Refós de la Llei de Contractes de les Administracions Públiques (d'ara en avant RDL 2/2000), els que hagen participat en la investigació, l'experimentació, l'estudi o el desenvolupament d'algun instrument que afecte l'ordenació de l'àmbit les obres d'urbanització del qual es liciten, no podran concórrer a la seua licitació.  
6. Terminis de desplegament i execució del PAI.  
De conformitat amb el que preveu l'article 138.3, f) de la LUV, els terminis per al desplegament i execució del PAI seran els establits amb caràcter general en l'article 332 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanista (d'ara en avant ROGTU).  
7. Model de proposició.  
El model re proposició serà el següent:  
«., major d'edat, amb domicili a ., CP ., carrer ., amb NIF núm. ., en nom propi (o en representació de ., amb domicili a., CP., carrer ., amb CIF núm. ., conforme s'acredita per mitjà de poder validat), assabentat de l'anunci de concurs publicat en el DOGV núm. ., de data ., per a l'execució del programa d'actuació integrada corresponent a la unitat d'execució UE-U1 del Pla General d'Ordenació d'Alfara del Patriarca:  
A) Que accepta íntegrament i sense cap excepció les bases generals municipals per a l'adjudicació de programes d'actuació integrada de l'Ajuntament d'Alfara del Patriarca.  
B) Que accepta íntegrament i sense cap excepció les bases particulars del concurs per a l'adjudicació del programa d'actuació integrada corresponents a la unitat d'execució EU-U1 del Pla General d'Ordenació de l'Ajuntament d'Alfara del Patriarca, així com totes les obligacions que se'n deriven com a concursant i com a adjudicatari, si és el cas.  
C) Que declara, sota la seua responsabilitat, tindre capacitat d'obrar i no trobar-se comprés en cap de les causes que impedixen tractar amb l'administració establides en l'article 20 del TRLCAP, així com que no formen part dels òrgans de govern o administració de l'empresa cap de les persones a què es referixen les disposicions vigents sobre incompatibilitat dels alts càrrecs.  
D) Que es compromet a executar les obres objecte d'este concurs amb subjecció als requisits i condicions establits per l'Ajuntament d'Alfara del Patriarca.  
E) Que, en compliment del que establix la normativa vigent, adjunta la documentació següent:  
Sobre A: Documentació que acredita la personalitat jurídica, la capacitat i la solvència tècnica i econòmica de l'aspirant, en els termes dels articles 122 i 123 de la LUV.  
Sobre B: Alternativa tècnica, en els termes de l'article 126 de la LUV.  
Sobre C: Proposició juridicoeconòmica, en els termes de l'article 127 de a LUV.  
., . de . de .  
(firma)  
8. Documentació a presentar per cada licitador junt amb la proposició, especificant amb claredat aquella que serà susceptible de valoració per a l'adjudicació del programa, distingint-la de la resta.  
Tots els sobres, a més de la lletra que els corresponga, hauran de portar inscrita la llegenda següent: «Proposició per a prendre part en el concurs convocat per l'Ajuntament d'Alfara del Patriarca per a la selecció i adjudicació del programa d'actuació integrada de la unitat d'execució UE-U1 del sòl urbà del Pla General d'Ordenació».  
Sobre «A». Documentació que acredita la personalitat jurídica, la capacitat i la solvència tècnica i econòmica de l'aspirant (documentació susceptible de valoració per a l'adjudicació del concurs). En este sobre, que es presentarà tancat i segellat, s'inclourà la justificació documental a què es referix l'article 133.1, lletres a), b), c), d), e) i f) de la LUV, tal com s'especifica en l'article 300.1 del ROGTU.   
Sobre «B». Alternativa tècnica (documentació susceptible de valoració per a l'adjudicació del concurs). En este sobre, que es presentarà obert, s'inclourà l'alternativa tècnica proposada amb el contingut que s'especifica en l'article 126 de la LUV, tenint en compte el que disposen els articles 307 i 308 del ROGTU.  
Sobre «C». Proposició juridicoeconòmica (documentació susceptible de valoració per a l'adjudicació del concurs). En este sobre, que es presentarà tancat i segellat, s'inclourà la proposició juridicoeconòmica amb el contingut indicat en l'article 127 de la LUV i 302 del ROGTU, tenint en compte el que disposen els articles 303 a 306 del ROGTU.  
9. Termini i lloc per a la presentació de les proposicions.  
Les proposicions es presentaran en el Registre de Licitacions (Secretaria General de l'Ajuntament d'Alfara del Patriarca) en mà, de les 09.00 a les 14.00 hores, en un termini de tres mesos a partir de la data d'enviament de l'anunci de concurs al Diari Oficial de la Unió Europea.   
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'Oficina de Correus i anunciar el mateix dia a l'òrgan de contractació, per fax o telegrama, la remissió de la proposició. Sense complir estos requisits no serà admesa la proposició en el cas en què es rebera fora del termini fixat en l'anunci de licitació.   
No obstant això, transcorreguts 10 dies des de la terminació del termini de presentació, no serà admesa cap proposició enviada per correu.   
El registre de licitacions acreditarà la recepció del referit telegrama amb indicacions del dia de la seua expedició i recepció en el Llibre de Registre corresponent.   
10. Documentació acreditativa del compliment dels criteris de solvència econòmica i financera, tècnica i professional.  
Els concursants, per a acreditar el compliment de la solvència econòmica i financera, hauran d'aportar la documentació establida en l'article 122 de la LUV.  
L'acreditació de la solvència tècnica i professional s'efectuarà per alguns dels mitjans establits en l'article 123 de la LUV, respectant el que sobre el particular establix l'article 301 del ROGTU.  
11. Criteris objectius d'adjudicació del PAI, especificats per orde decreixent d'importància, incloent la seua ponderació.  
El PAI es troba comprés en el cas previst en l'apartat c) de l'article 312.2 del ROGTU.  
A) Alternativa tècnica  
La puntuació màxima de l'alternativa tècnica serà de 45 punts.  
1. La qualitat tècnica de l'ordenació proposada. Atés que l'àmbit de programació es troba ordenat detalladament, es puntuaran aquelles possibles millores que es proposen a l'ordenació; es podran considerar al nivell d'estudi de detall. Valoració de 0 a 15,75 punts. Ponderació 35%.  
L'estricta adequació a l'ordenació del planejament suposarà 10 punts inicials, els estudis de detall, ordenació i disseny d'espais lliures, i podran puntuar fins a 5,75 punts més. La modificació de l'ordenació detallada podrà puntuar o restar puntuació als 10 punts inicials.  
2. La resolució adequada de la integració de l'actuació en el seu entorn. Valoració de 0 a 9 punts. Ponderació 20%.  
3. Qualitat tècnica de les resolucions proposades per a la urbanització: Valoració de 0 a 4,5 punts. Ponderació: 10%.  
4. Nombre, disseny, ubicació i qualitat dels habitatges sotmeses a algun règim de protecció que es comprometa a promoure l'urbanitzador: Valoració de 0 a 6,75 punts. Ponderació: 15%.  
5. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: Valoració de 0 a 4,5 punts. Ponderació 10%.  
6. Termini d'execució del PAI: Valoració de 0 a 0,9 punts. Ponderació: 2%.  
7. Compromís d'edificació simultània a la urbanització dels solars resultants de l'actuació per damunt del mínim legalment exigible: Valoració de 0 a 0,45 punts. Ponderació: 1%.  
8. Compromisos addicionals assumits voluntàriament i a càrrec seu per l'urbanitzador: Valoració de 0 a 2,25 punts. Ponderació: 5%.  
9. Mitjans per al control de cada una de les prestacions que constituïxen l'objecte del programa: Valoració de 0 a 0,9 punts. Ponderació: 2%.  
Per a poder valorar les proposicions juridicoeconòmiques que les desenvolupen, les alternatives tècniques hauran d'obtindre una puntuació superior al 60% del màxim assenyalat (27 punts).  
B) Proposició juridicoeconòmica  
La puntuació màxima de la proposició juridicoeconòmica serà de 55 punts.  
1. La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: Valoració: de 0 a 33 punts. Ponderació: 60%.  
2. Import de les càrregues d'urbanització expressat en euros per metre quadrat d'edificabilitat: Valoració: de 0 a 16,5 punts. Ponderació: 30%  
3. Compromisos financers per a l'execució de les obligacions complementàries assumides voluntàriament i a costa seu per l'urbanitzador. Valoració: de 0 a 5,5 punts. Ponderació: 10%.  
12. Edificació simultània.  
L'urbanitzador està obligat a edificar simultàniament a la urbanització, com a mínim, un 20 per 100 dels solars que se li assignen en concepte d'urbanització.  
El dit compromís haurà de fer-se constar en el sobre «C» de la proposició juridicoeconòmica, de forma independent a la resta de la documentació que la componga.  
13. Càrregues del PAI i preu de licitació.  
L'estimació aproximada de les càrregues del PAI és de milió quatre-cents seixanta mil huit-cents seixanta-sis euros (1.460.866'00) euros, quantitat que servirà de preu màxim de licitació i, igualment, per al càlcul de l'import de la garantia provisional.  
14. Garanties provisional i definitiva.  
La garantia provisional establida en l'article 140.1 de la LUV s'establix en el 2 per 100 del preu establit en l'apartat anterior.  
La garantia definitiva establida en l'article 140.3 de la LUV s'establix en el 10 per 100 del valor de les càrregues d'urbanització establides en l'adjudicació del PAI.  
La constitució i efectes sobre les garanties abans indicades es regiran pel que disposen els articles 35 i següents del RDL 2/2000.  
15. Terminis de desplegament i execució del PAI i efectes del seu incompliment.  
El calendari específic per al desplegament i execució del PAI són els següents:  
a) Aprovació plenària de les bases particulars i remissió al Diari Oficial de la Unió Europea;  
b) Tres mesos des de la remissió de les bases al Diari Oficial de la Unió Europea, per a presentació de proposicions (art. 291 del ROGTU);  
c) Dos mesos per a l'adjudicació del programa (art. 319 del ROGTU);  
d) Un mes per a la formalització del contracte per al desplegament i execució del programa (art. 331 del ROGTU)  
e) Calendari de terminis per al desenvolupament del programa: caldrà ajustar-se al que establix l'article 332 del ROGTU, excepte pel que fa a l'apartat 1.f), ja que les obres d'urbanització hauran de finalitzar en el termini màxim de dotze mesos des del seu inici.  
f) Per a l'edificació dels solars resultants s'establix un termini de cinc anys, computat des de la recepció municipal de les obres d'urbanització, sense perjuí del menor termini indicat per a la construcció de habitatge protegit en l'article 4t d'estes bases.  
L'urbanitzador assumirà el compliment dels terminis establits, i es fa constar que el seu incompliment es regularà pel que preveuen els articles 95 i 96 del RDL 2/2000.  
16. Despeses.  
Són a càrrec de l'adjudicatari les despeses i els impostos derivats dels anuncis oficials de la licitació i de formalització del contracte.  
17. Caràcter administratiu especial del contracte.  
En compliment del que disposa la legislació de contractes de les administracions públiques, el contracte que se subscriga entre este ajuntament i l'urbanitzador com a conseqüència de l'adjudicació del PAI, tindrà el caràcter d'administratiu especial.  
18. Prerrogatives de l'ajuntament.  
L'Ajuntament d'Alfara del Patriarca posseirà les prerrogatives d'interpretar el contracte, resoldre els dubtes que oferisquen el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes establits en la LUV.  
19. Competència de qüestions litigioses.  
La competència per a conéixer de les qüestions que puguen suscitar-se en la preparació, resolució i execució del contracte entre l'Ajuntament d'Alfara del Patriarca i l'urbanitzador, correspon als jutjats i tribunals de l'orde jurisdiccional contenciós administratiu.  
Diligència. Per a fer constar que estes bases particulars van ser aprovades per la corporació municipal en sessió del dia 27 de juliol del 2006.  
Alfara del Patriarca, 28 de juliol del 2006. El secretari-interventor: Ricardo Peinado González.  
Diligència. Per a fer constar que l'anunci relatiu a estes bases particulars va ser remés al Diari Oficial de la Unió Europea en data de 28 de juliol del 2006.  
Alfara del Patriarca, 28 de juliol de 2006.. El secretari-interventor: Ricardo Peinado González.